Аурыс бызшәеи алитературеи рырҵаҩцәа рзы Аҟәа иаатит асеминар.
01.11.2016
Аҧсны аҵареи аҭҵаарадырреи рминистрра аҧшьгарала, Нхыҵ- Кавказтәи афедералтә университет алекторцәа абжьаратә школқәа реиҳабацәеи, аурыс бызшәеи алитературеи рырҵаҩцәеи рзы имҩаҧыргоит рзанааҭдырра ашьҭыхразы асеминарқәа.
592
Аҧсны аҵареи аҭҵаарадырреи рминистрра аҧшьгарала, Нхыҵ- Кавказтәи афедералтә университет алекторцәа абжьаратә школқәа реиҳабацәеи, аурыс бызшәеи алитературеи рырҵаҩцәеи рзы имҩаҧыргоит рзанааҭдырра ашьҭыхразы асеминарқәа.
Уи иалахәуп шәҩык инареиҳаны Аҧсны ақалақьқәеи араионқәеи рҟынтә арҵаҩцәа. Аҧсны Аҵареи аҵарадырреи рминистрра раҧхьаӡа акəны имҩаҧыргоит ас еиҧш арҵаҩцәа рдыррақәа рырҭбаареи рҧышәеимдареи ирызку асеминар. Аҧхьаҟагьы ҳгәы иҭоуп егьырҭ амаҭәарқәа рылагьы арҵаҩцәа рзнааҭтә дырра еиздырҳартә еиҧш алшарақәа рзаҧҵара ,- ҳәа азгәалҭеит Аҵареи аҵарадырреи рминистр ихаҭыҧуаҩ Медеиа Ченгьелиаҧҳа.
Арҵаҩцәа рзнааҭтә ҧышәа аизырҳаразы алекциақәа ирзаҧхьоит Нхыҵ Кавказтәи ауниверситет алекторцәа. Дара ражәақәа рыла, ҩымш иалагӡаны имҩаҧыргахьоу маҷым, араҵаҩцәа рхы бзианы иаадырҧшуеит, уи адагьы иацәыҧхьамшьакәа ирызцәырҵуа азҵаарақәа рҭиуеит, ираҳауа даара иазҿлымҳауп, ҳәа азгәарҭон асасцәа. Арҵаҩцәа рзнааҭтә ҧышәа ашьҭыхразы асеминарқәа ҩымшуп имҩаҧысуеижьҭеи. Уи аамҭа иалагӡаны арҵаҩцәа рхазы иалыркааз маҷым .
Аҧсуа школқәа рҿы аурыс бызшәа дырҵара аметодика, аҵаҩы ииашаны изнагара уҳәа ирацәоуп арҵаҩцәа еимырдаша аҧышәа. Асеминар иалахәыз ирҳәоит, гәахәара дула ишрыдыркылаз, аҧхьаҟагьы аиҧш зеиҧшу аусмҩаҧгатәқәа шеиҿкаалатәу. Аҩбатәи ауадаҿы алекциақәа ирзыӡырҩуан ашколқәа рнапхгаҩцәа. Араҟа иазааҭгылан анапхгара аҭараҿы ицәырҵуа ауадаҩрақәеи урҭ раҧыхреи уҳәа азҵаарақәа жәпакы. Арҵаҩцәа рзнааҭтә дырра аизырҳаразы асеминарқәа мҩаҧыслоит мчыбжьык, уи аамҭа иалагӡаны дара азыӡҩрраны иҟоуп аинтерес зҵоу алекциақәа.
Фатима Гьергьиаҧҳа, Саид Агәхаа ,АТ .
Оцените новость:
+1
+2
+3
+4
+5
Сохраните ссылку или поделитесь с друзьями